stanford-oval/wikipedia huggingface dataset:
Siegfried Wolfgang Fehmer

Siegfried Wolfgang Fehmer (10. tammikuuta 1911 – 16. maaliskuuta 1948) oli saksalainen Gestapon upseeri ja SS-mies toisen maailmansodan aikana miehitetyssä Norjassa. Hän oli arvoltaan Kriminalrat ja toimi pahamaineisen Abteilung IV:n päämajassa Oslossa. Sotilasarvoltaan hän oli SS-Hauptsturmführer. Hän oli syntynyt Münchenissä. Fehmer liittyi natsipuolueeseen 1930 ja Gestapoon 1934.
Toisessa maailmansodassa hänet lähetettiin Norjaan 1940. Hän työskenteli siellä vastavakoilun ja vastarintaliikkeen tukahduttamisen parissa. Hänet tunnettiin hyvin Oslossa, jossa hänellä oli tapana kävellä SS-univormussa saksanpaimenkoiransa kanssa. Fehmeriä pidettiin sekä hurmaavana naistenmiehenä että psykopaattisena kiduttajana. Häntä vastaan tehtiin useita murhayrityksiä, mutta selvisi niistä kaikista, vaikka häntä jopa ammuttiin rintakehään. Sodan lopussa Fehmer yritti paeta Ruotsiin, mutta jäi kiinni. Hänet tuomittiin kuolemaan ja teloitettiin ampumalla Akershusin linnoituksessa vuonna 1948.
Fehmerin hahmo esiintyy vuoden 2008 elokuvassa Max Manus.
Sieglinde Wagner

Sieglinde Wagnerin hautakivi
Sieglinde Wagner (21. huhtikuuta 1921 Linz – 31. joulukuuta 2003 Berliini) oli saksalainen ooppera-, oratorio- ja konserttilaulaja, joka oli äänialaltaan altto.
Wagner opiskeli Linzin konservatoriossa ja sitten muun muassa Luise Willerin johdolla Münchenissä. Vuonna 1942 hän teki debyyttinsä Linzin kansallisteatterissa Erdan roolissa Richard Wagnerin Reininkullassa. Vuonna 1947 Wagner sai kiinnityksen Volksoper Wieniin, jonka esiintyjistöön hän kuului vuoteen 1952. Tämän jälkeen hän lauloi Deutsche Oper Berlinissä vuoteen 1987 saakka. Wagner lauloi myös vierailevana esiintyjänä muun muassa Milanon La Scalassa, Roomassa, Amsterdamissa, Madridissa ja Barcelonassa. Vuodesta 1949 hän osallistui Salzburgin musiikkijuhlille. Siellä hän esiintyi esimerkiksi Wolfgang Amadeus Mozartin teosten esityksissä ja uusien teosten kantaesityksissä. Bayreuthin musiikkijuhlilla Wagner esiintyi useissa rooleissa Richard Wagnerin eri oopperoissa 1960–1970-luvuilla.
Wagner oli myös konsertti- ja oratoriolaulaja, joka tulkitsi erityisesti Johann Sebastian Bachin teoksia. Hänen muuhun konserttiohjelmistoonsa kuului esimerkiksi Ludwig van Beethovenin Missa Solemnis.
Shimantojoki

| Shimanto |
| --- | --- |

Laskupaikka:  Tyynimeri
Maat:  Japani
Pituus:  196 km
Valuma-alue:  2 270 km²
Shimantojoki (jap. 四万十川, Shimantogawa) on lähes 200 kilometriä pitkä joki Kōchin prefektuurissa Shikokun saarella Japanissa. Joen sanotaan olevan yksi Japanin kolmesta puhtaimmasta joesta, ja se on tunnettu luonnonnähtävyys. Joen varrella on myös Shimanton kaupunki.
Aiheesta muualla

Kuvia tai muita tiedostoja aiheesta Shimantojoki Wikimedia Commonsissa
Dionysoksen teatteri

| Dionysoksen teatteri |
| --- | --- |
 Dionysoksen teatteri nähtynä Akropoliin rinteiltä.
Sijainti:  Ateena, Attika, Kreikka
Koordinaatit:  37°58′13″N, 23°43′40″E
Rakennustyyppi:  kreikkalainen teatteri
Valmistumisvuosi:  500-luku / 342 eaa.
Omistaja:  Kreikan valtio
 Osa Unescon maailmanperintökohdetta Ateenan Akropolis 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dionysoksen teatteri oli antiikin aikainen kreikkalainen teatteri, jonka rauniot sijaitsevat Ateenan Akropoliin etelärinteessä. Teatteri oli pyhitetty Dionysos Eleuthereukselle, ja se oli osa Dionysos Eleuthereuksen pyhäkköä.
Historia

Teatteri rakennettiin alun perin arkaaisella kaudella 500-luvulla eaa., ja sitä pidetään maailman ensimmäisenä teatterina. Ennen teatterin rakentamista esitykset olivat mahdollisesti Agoralla. Teatteri liittyi Dionysoksen kulttiin, sillä näytelmät olivat osa jumalan kunnioittamista. Merkittävin teatterijuhla oli Dionysia-juhla. 500-luvulla eaa. teatterin viereen rakennettiin myös Dionysoksen temppeli.
Dionysoksen teatteri oli kreikkalaisen tragedian ja komedian syntymäpaikka, ja 400-luvulla eaa. siellä esitettiin kaikkein kuuluisimpien kreikkalaisten näytelmäkirjailijoiden, kuten Aiskhyloksen, Sofokleen, Euripideen ja Aristofaneen, näytelmien ensiesitykset.
Teatteri oli alun perin rakennettu pääosin puusta. Vuonna 342 eaa. Lykurgos rakennutti teatterin uudelleen kivestä. Samoihin aikoihin teatterin alue laajennettiin Dionysos Eleuthereuksen pyhäköksi, ja sinne rakennettiin uudempi Dionysoksen temppeli vanhan temppelin viereen. Vuonna 330 eaa. teatteriin rakennettiin uusia kivisiä penkkejä lisätilan saavuttamiseksi. Samoihin aikoihin teatteria alettiin käyttää enenevässä määrin Ateenan ekklesiasterionina eli kansankokous ekklesian kokoontumispaikkana aiemman Pnyksin sijasta.
Myöhemminkin teatteria uusittiin usein. Suurin osa nykyisin näkyvillä olevista rakenteista on peräisin roomalaiselta ajalta. Rooman keisari Nero teetti teatteriin laajoja entisöintitöitä vuonna 61 jaa.
Teatterin alueen arkeologiset kaivaukset suoritti Ateenan arkeologinen seura.
Rakennus

Teatterin keskiössä oli orkhestra, jossa khoros esiintyi. Se oli alun perin suorakulmion muotoinen, sittemmin pyöreä ja viimeisessä vaiheessa puoliympyrän muotoinen. Teatterin katsomossa oli sen laajimmassa vaiheessa kolme osaa: alimpana 32 penkkiriviä, jotka muodostivat täydellisen puolikaaren keskellä olleen orkhestran ympärille, ylempänä toiset 32 penkkiriviä, jotka kattoivat ainoastaan katsomoalueen keskiosan, ja aivan ylärivissä vielä lisää penkkirivejä, jotka kattoivat samoin katsomon keskiosan.
Teatteriin mahtui laajimmillaan 17 000 katsojaa. Ensimmäisen rivin paikoista 67 oli varattu merkkihenkilöille ja tietyille viranhaltijoille. Kaikkein edustavin paikka oli varattu Dionysos Eleuthereuksen papille. Ensimmäisessä rivissä oli myös Dionysoksen patsas, niin että jumala itse saattoi seurata näytelmiä.
Näyttämön taustalla oli näyttämörakennus. Sen takana teatterin eteläpuolella olivat Dionysoksen vanhempi ja uudempi temppeli sekä jumalan alttari.
Aiheesta muualla

Kuvia tai muita tiedostoja aiheesta Dionysoksen teatteri Wikimedia Commonsissa
Dionysoksen teatterin katsomoa.
Teatterin merkkihenkilöille varattuja istuimia.
Dionysos Eleuthereuksen pyhäkköalueen ja teatterin pohjapiirros.
Dickey Lee

Dickey Lee (s. 21. syyskuuta 1936, Memphis, Tennessee) on yhdysvaltalainen laulaja-lauluntekijä.
Lee alkoi menestyä musiikkialalla muutettuaan Teksasiin. Hänen tunnetuimpia kappaleitaan ovat "Patches", "Laurie (Strange Things Happen)", "I Saw Linda Yesterday", "Never Ending Song of Love" ja "Rocky". Myöhemmiltä Mercuryn-vuosilta ovat peräisin mm. "Workin' My Way to Your Heart" ja "Lost in Love", joista jälkimmäinen on duetto Kathy Burdickin kanssa.
Lee oli mukana kirjoittamassa Tracy Byrdin vuonna 1994 albumilla ja vuonna 1995 singlenä julkaistua laulua "Keeper of the Stars".
Dick Williams

Dick Williams vuonna 2008.
Richard Hirschfeld "Dick" Williams (7. toukokuuta 1929 – 7. heinäkuuta 2011) oli yhdysvaltalainen baseballtähti. Aktiivisten pelivuosiensa (1951–1964) jälkeen hän jatkoi uraansa valmentajana ja joukkueenjohtajana.
Williams oli pelaajana joukkueissa Brooklyn Dodgers (1951–1954; 1956), Baltimore Orioles (1956–1957; 1958; 1961–1962), Cleveland Indians (1957), Kansas City Athletics (1959–1960) ja Boston Red Sox (1963–1964).
3. joulukuuta 2007 "veteraanien komitea" valitsi Williamsin otettavaksi Baseball Hall of Fameen 27. heinäkuuta 2008.
Dolwyddelan

Dolwyddelan on samannimisen kunnan keskuskylä Walesissa Conwyn kreivikunnassa. Kylä sijaitsee Eryrin kansallispuiston alueella ja siellä on rautatieasema. Kylä on nimetty noin 500-luvulla eläneen Pyhän Gwyddelanin (kymriksi Sant Gwyddelan) mukaan. Vuoden 2011 väestönlaskennassa kunnan asukasluku oli 474, ja asukkaista 51,9% puhui kymrin kieltä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: cy:Dolwyddelan
Shimanen ydinvoimalaitos

| Shimanen ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  820 MW
Omistaja:  Chūgoku denryoku
Sijainti:  Matsue, Shimanen prefektuuri, Japani
Koordinaatit:  35°32′18″N, 132°59′57″E
Shimanen ydinvoimalaitos (jap. 島根原子力発電所, Shimane genshiryokuhatsudensho) on Japanissa Shimanen prefektuurin Matsuessa sijaitseva ydinvoimalaitos.
Voimala ei ole tuottanut sähköä sitten vuoden 2011 Fukushiman ydinvoimalaonnettomuuden jälkeen. Chūgoku denryoku -yhtiö haki voimalalle uudelleenkäynnistykseen tarvittavaa uudelleensertifiointia Japanin ydinturvaviranomaiselta vuonna 2013. Kesällä 2021 alustava versio uudelleensertifiointiraportista hyväksyttiin, ja voimalan parannustyöt on tarkoitus saada valmiiksi saman vuoden loppuun mennessä.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| 1 | BWR | 460 MW | 1974 | 2015 |
| 2 | BWR | 820 MW | 1989 | Käytössä |
Voimalaan on myös rakenteilla kolmas reaktori, tyyppiä ABWR.
Siegmund Nissel

Siegmund Nissel (3. tammikuuta 1922 – 21. toukokuuta 2008) oli itävaltalaissyntyinen viulisti, joka tuli tunnetuksi toimimalla Amadeus-kvartetin toisena viulistina vuosina 1947–1987. Hän myös päätti kvartetin nimen. Alun perin Nissel oli lähtöisin Münchenistä. Hän aloitti viulunsoiton kuusivuotiaana ja muutti Wieniin yhdeksän vuoden iässä. Vuonna 1938 hän pääsi natsien miehittämästä Itävallasta Britanniaan.
Nisselillä oli eräänlainen kvartetin "liikemiehen" rooli, sillä hän muun muassa vastasi yhteistyötä koskevasta neuvottelemisesta Deutsche Grammophonin kanssa. Nissel jatkoi esiintymistä myös kokoonpanon hajottua ja oli kysytty pedagogi. Hänen vaimonsa Muriel kirjoitti kirjan Married to the Amadeus: Life With a String Quartet (1998).
Siddharta

Siddharta ja Siddhartha tarkoittavat muun muassa seuraavia
Siddharta Gautama, buddha
Siddharta, slovenialainen yhtye
Siddhartha, Hermann Hessen romaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Siddharta”, voi hakea sivunnimihaulla, laajalla sivunnimihaulla tai tekstihaulla.
Satelliittigalaksi

Suuri Magellanin pilvi, Linnunradan suurin satelliittigalaksi
Satelliittigalaksi on pienempi galaksi, joka kiertää suurempaa galaksia tämän vetovoiman vaikutuksesta. Vaikka galaksit koostuvatkin monista kohteista (kuten tähdistä, planeetoista ja tähtisumuista), jotka eivät ole yhteydessä toisiinsa, niillä on silti yhteinen painopiste.selvennä
Kahden galaksin kiertäessä toisiaan pienempi galaksi luokitellaan aina satelliittigalaksiksi. Mikäli galaksit ovat samaa kokoluokkaa, niitä kutsutaan galaksipariksi.
Linnunradalla on 13 varmistettua satelliittigalaksia ja 12 mahdollista satelliittigalaksia. Andromedan galaksilla puolestaan on 14 varmistettua satelliittigalaksia.
Käännös suomeksi
Sibelius-Seura

Seuran logo.
Sibelius-Seura ry (ruots. Sibelius-Samfundet rf) on vuonna 1957 perustettu aatteellinen yhdistys, joka pyrkii kokoamaan Jean Sibeliukseen liittyvää aineistoa sekä levittämään tietoa säveltäjästä ja hänen musiikistaan. Sibelius-Seura tekee yhteistyötä muun muassa Åbo Akademin Sibelius-museon, valtionarkiston, Ainola-Säätiön ja Hämeenlinnan Sibelius-kodin kanssa. Vuodesta 1965 alkaen seura on järjestänyt Jean Sibelius -viulukilpailun yhdessä Sibelius-Akatemian kanssa ja vuodesta 1996 alkaen valmistellut Sibeliuksen sävellystuotannon kriittistä kokonaisjulkaisua yhdessä Kansalliskirjaston ja kustannusliike Breitkopf & Härtelin kanssa. Seura jakaa vuosittain Sibelius-mitalin.
Hallituksen puheenjohtajat

L. A. Puntila (1957–1961)
Severi Saarinen (1961–1963)
J. E. Niemi (1964–1968)
Roger Lindberg (1968–1975)
Matti Raatikainen (1975–1982)
Fabian Dahlström (1983–1990)
Olavi Luokomaa (1991–2000)
Esko Häkli (2001–2008)
Lauri Tarasti (2009–2018)
Lauri Ratia (2018–)
Aiheesta muualla

Sibelius-Seura. (Arkistoitu – Internet Archive)
Sibelius-Samfundet hakuteoksessa Uppslagsverket Finland (2012). (ruotsiksi)
Emma Asp

| Henkilötiedot |
| --- | --- | --- |
Syntymäaika: 24. kesäkuuta 1987
Syntymäpaikka: Ruotsi
Kansalaisuus:  Ruotsi
Pelipaikka: puolustaja
Pituus: 166
Paino: 72
Maajoukkue
|  |  Ruotsi |  |
Emma Asp (s. 24. kesäkuuta 1987 Ruotsi) on ruotsalainen jalkapalloilija, pelipaikaltaan puolustaja. Hän edusti viimeksi Mallbackens IF-seuraa.
Käännös suomeksi
Sidamo

| Sidamo |
| --- | --- |
Oma nimi:  Sidámo 'Afó
Tiedot
Alue:   Etiopia
Virallinen kieli:  Etiopia
Puhujia:  2,98 miljoonaa
Kielitieteellinen luokitus
Kielikunta:  afroaasialaiset kielet
Kieliryhmä:  kuušilaiset kielet
Kielikoodit
ISO 639-1:  -
ISO 639-2:  sid
ISO 639-3:  sid
 Ohje 
Sidamo on afroaasialaisiin kieliin kuuluva kieli, jota puhutaan Etiopiassa. Sillä on 2,98 miljoonaa puhujaa. Kieltä on mahdollista opiskella yliopistossa pääaineena ja sitä käytetään myös hallituksen työskentelykielenä. Ennen vuotta 1993 oli käytössä etiopialainen kirjaimisto, sen jälkeen latinalainen.
Ehrhardt Post

Alfred M. Ehrhardt Post (23. syyskuuta 1881 Cottbus – 1. elokuuta Berliini 1947) oli saksalainen shakinpelaaja. Vuosina 1939–1945 Post toimi Saksan shakkiliiton presidenttinä ja oli kaikkien tärkeimpien Euroopan shakkiturnausten pääjärjestäjä.
Aiheesta muualla

Ehrhardt Post ChessGames.com-sivustolla (englanniksi)
Shanghai Masters (tennis)

| Shanghain Masters |
| --- | --- |
 Kilpailupaikkana toimiva stadion
Tiedot
Kiertue:  ATP-turnaus
Sijainti:  Shanghai  Kiina
Kilpailupaikka:  Qizhong Forest Sports City Arena
Kilpailuluokka:  ATP Tour Masters 1000
Kenttätyyppi:  Kova / ulkokentät
Kaavio:  56S / 28Q / 24D
Palkintorahaa:  7 086 700 $
Virallinen sivusto
Shanghain Masters (viralliselta sponsoroidulta nimeltään Rolex Shanghai Masters) on vuosittainen Kiinan Shanghaissa, Qizhong Forest Sports City Arenalla järjestettävä miesten tennisturnaus. Turnaus kuuluu ATP Tour Masters 1000 -turnauksiin. Ensimmäinen turnaus pelattiin vuonna 2009. Tätä ennen, vuosina 2005–2008 Qizhong Forest Sports City Arenalla järjestettiin Tennis Masters Cup. Aiemmin, vuosina 1996–2004 Shanghai isännöi ATP International Series -tason turnausta, paitsi vuonna 2002, jolloin Shanghai isännöi Masters Cupia. Silloin pelattiin kuitenkin Shanghai New International Expo Centerissä.
Turnaus pelataan kovilla ulkokentillä, ja turnauksen kaksinpeli pelataan 56 pelaajan kaaviolla ja nelinpeli 24 parin kaaviolla. Tenniskeskuksen pääareenalla on kuitenkin suljettava katto, ja vuosien 2005–2008 Masters Cupit pelattiin suljetun katon alla.
Tulokset > Kaksinpeli

| Vuosi | Voittaja | Loppuotteluvastustaja | Tulos |
| --- | --- | --- | --- |
| 2009 |  Nikolai Davydenko  |  Rafael Nadal | 7–6(3), 6–3 |
| 2010 |  Andy Murray  |  Roger Federer | 6–3, 6–2 |
| 2011 |  Andy Murray  |  David Ferrer | 7–5, 6–4 |
| 2012 |  Novak Đoković  |  Andy Murray | 5–7, 7–6(11), 6–3 |
| 2013 |  Novak Đoković  |  Juan Martín del Potro | 6–1, 3–6, 7–6(3) |
| 2014 |  Roger Federer  |  Gilles Simon | 7–6(6), 7–6(2) |
| 2015 |  Novak Đoković  |  Jo-Wilfried Tsonga | 6–2, 6–4 |
| 2016 |  Andy Murray  |  Roberto Bautista Agut | 7–6(1), 6–1 |
| 2017 |  Roger Federer  |  Rafael Nadal | 6–4, 6–3 |
| 2018 |  Novak Đoković  |  Borna Ćorić | 6–3, 6–4 |
Tulokset > Nelinpeli

| Vuosi | Voittajat | Loppuotteluvastustajat | Tulos |
| --- | --- | --- | --- |
| 2009 |  Julien Benneteau  Jo-Wilfried Tsonga |  Mariusz Fyrstenberg  Marcin Matkowski | 6–2, 6–4 |
| 2010 |  Jürgen Melzer  Leander Paes |  Mariusz Fyrstenberg  Marcin Matkowski | 7–5, 4–6, [10–5] |
| 2011 |  Maks Mirny  Daniel Nestor |  Michaël Llodra  Nenad Zimonjić | 3–6, 6–1, [12–10] |
| 2012 |  Leander Paes  Radek Štěpánek |  Mahesh Bhupathi  Rohan Bopanna | 6–7(7), 6–3, [10–5] |
| 2013 |  Ivan Dodig  Marcelo Melo |  David Marrero  Fernando Verdasco | 7–6(2), 6–7(6), [10–2] |
| 2014 |  Bob Bryan  Mike Bryan |  Julien Benneteau  Édouard Roger-Vasselin | 6–3, 7–6(3) |
| 2015 |  Raven Klaasen  Marcelo Melo |  Simone Bolelli  Fabio Fognini | 6–3, 6–3 |
| 2016 |  John Isner  Jack Sock |  Henri Kontinen  John Peers | 6–4, 6–4 |
| 2017 |  Henri Kontinen  John Peers |  Łukasz Kubot  Marcelo Melo | 6–4, 6–2 |
| 2018 |  Łukasz Kubot  Marcelo Melo |  Jamie Murray  Bruno Soares | 6–4, 6–2 |
Aiheesta muualla

Kuvia tai muita tiedostoja aiheesta Shanghain Masters Wikimedia Commonsissa
Turnauksen sivut (englanniksi)
Indian Wells Miami Monte Carlo Madrid Rooma Toronto Cincinnati Shanghai Pariisi
Emma Bjessmo

| Emma Bjessmo> Henkilötiedot |
| --- | --- |
Syntynyt: 22. kesäkuuta 1995 (ikä 29)
Kansalaisuus:  Ruotsi
Uran tiedot
Laji:  suunnistus
Seura:  IFK Lidingo SOK
Emma Maria Bjessmo (s. 22. kesäkuuta 1995) on ruotsalainen suunnistaja. Hänen nykyinen seuransa on IFK Lidingo SOK.
Bjessmo voitti vuonna 2018 Kuortaneen opiskelijoiden maailmanmestaruudessa kultaa keskimatkalla ajalla 37,32, joka oli 1,19 ennen toiseksi tullutta norjalaista Marie Olaussenia.
Bjessmo voitti pronssia vuoden 2020 Sprint SM:ssä, joka oli hänen ensimmäinen henkilökohtainen mestaruusmitalinsa.
Shaibu Amodu

| Henkilötiedot |
| --- | --- | --- |
Koko nimi: Shaibu Amodu
Syntymäaika: 18. huhtikuuta 1958
Syntymäpaikka: Edo, Nigeria
Kuolinaika: 11. kesäkuuta 2016 (58 vuotta)
Kuolinpaikka: Benin City, Edo, Nigeria
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|  |  Niger Tornadoes FC |  |
Valmennusura
1989–1991 1991–1992 1994–1995 1996–1997 1996–1997 2001–2002 2002–2003 2003–2005 2008–2010:  BCC Lions  El-Kameni Warriors  Nigerian maajoukkue  Orlando Pirates  Nigerian maajoukkue  Nigerian maajoukkue  Enyimba  Sharks FC  Nigerian maajoukkue
| Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Maa:   Nigeria> Miesten jalkapallo. |
| --- | --- | --- | --- |
|  Pronssia | Angola 2010 | Jalkapallo |  |
Shaibu Amodu (18. huhtikuuta 1958 Edo – 11. kesäkuuta 2016 Benin City, Edo) oli nigerialainen jalkapallovalmentaja ja jalkapalloilija.
Pelaajana

Amodu pelasi urallaan Niger Tornadoesissa, muttei koskaan noussut maajoukkuetasolle.
Valmentajana

Valmennusuransa Amodu aloitti 1989 BCC Lionsissa, jonka hän luotsasi 1990 Afrikan cup-voittajien cupin mestariksi. Vuonna 1991 hän siirtyi El-Kanemi Warriorsin peräsimeen ja voitti seuran kanssa Nigerian cupin 1992.
Vuonna 1994 Amodu tuli ensimmäisen kerran Nigerian maajoukkueen päävalmentajaksi. Hänen pestinsä jäi eräänlaiseksi välivaiheeksi Clemens Westerhofin ja Jo Bonfreren välillä. Hän palasi tehtävään vuoden 1996 olympialaisten aikaan. Samaan aikaan hän valmensi eteläafrikkalaista Orlando Piratesia.
Huhtikuussa 2001 Amodu palasi maajoukkueen peräsimeen Jo Bonfreren irtisanomisen jälkeen. Vaikka hän onnistuikin luotsaamaan Nigerian MM-kisoihin 2002, johti kehno menestys Afrikan mestaruuskisoissa eroon helmikuussa 2002.
Vuonna 2003 Amodu siirtyi Sharksin päävalmentajaksi ja voitti Nigerian cupmestaruuden. Nigerian maajoukkueen peräsimeen hän palasi huhtikuussa 2008  ja luotsasi maajoukkueen MM-kisoihin 2010.
Tammikuussa 2010 pelatuissa Afrikan mestaruuskisoissa Amodun luotsaama Nigeria palasi mitalikantaan neljän vuoden tauon jälkeen kukistamalla Algerian pronssiottelussa 1–0.  Pronssimitalit eivät kuitenkaan pelastaneet Amodua, vaan hänet vapautettiin jälleen tehtävästään, helmikuun alussa. Liitto perusteli eroa Amodun kyvyttömyydellä reagoida tapahtumiin pelin aikana.  Hän palasi liiton palvelukseen toukokuussa 2013 teknisen johtajan ominaisuudessa.
Marraskuussa 2013 Amodu siirtyi Nigerian liitosta maan pääsarjassa pelaavan Bendel Insurancen tekniseksi johtajaksi.
Kuolema

Valitettuaan hieman aiemmin rintakipua Shaibu Amodu kuoli nukkuessaan 58-vuotiaana Benin Cityssä vain kolme päivää myöhemmin kuin maajoukkuevalmentajakollegansa Stephen Keshi samassa kaupungissa.
Meriitit

CAF Cup-voittajien Cup: 1990
Nigerian FA cup: 1992, 2003
Nigerian mestaruus: 2003
Afrikan mestaruuspronssia: 2010
San Salvador

| San Salvador |
| --- | --- |

 lippu:  vaakuna
 San Salvador
 Koordinaatit: 13°41′24.00″N, 89°11′24.01″W 
Valtio:  El Salvador
Perustettu:  1525
Hallinto:  
 – Pormestari:  Violeta Menjívar
Pinta-ala:  
 – Kokonaispinta-ala:  610 km²
Väkiluku (2010):  553 525
Lempinimi::  San Sivar
 
 www.amss.gob.sv 
Infobox OKVirheellinen NIMI-arvo: 
San Salvadorin katuja.
San Salvador on El Salvadorin pääkaupunki ja maan suurin kaupunki. Vuoden 1992 väestönlaskennassa sen asukasluku oli 415 346; laskennallinen arvio vuodelle 2010 on 553 525 asukasta. San Salvador sijaitsee laaksossa San Salvador -tulivuoren juurella.
Kaupunki tuottaa olutta (Industrias La Constancian panimo), tupakkatuotteita, tekstiilejä ja saippuaa.
San Salvadorin keskeisin maamerkki on Catedral Metropolitana, johon kesken messua (24. maaliskuuta 1980) salamurhattu El Salvadorin arkkipiispa Óscar Romero on haudattu.
Kaupungissa on myös maan ainoa julkinen yliopisto, Universidad de El Salvador, joka on perustettu 16. helmikuuta 1841. Se on samalla maan suurin ja vanhin. Yliopistossa on kaksitoista tiedekuntaa sekä kolme erillistä tutkimusinstituuttia. Universidad de El Salvadorilla on toimintoja tosin myös muissakin kaupungeissa.
Historiaa

Diego de Alvarado perusti San Salvadorin kylän huhtikuussa 1525 paikalle nimeltä La Bermuda. Vuonna 1546 Espanjan Kaarle I antoi San Salvadorille kaupunkioikeudet. Seuraavat vuosikymmenet kaupunki oli espanjalaisten hallussa, kunnes 1800-luvulla itsenäistymisliike pitkän sisäisen taistelun jälkeen mursi vanhan vallan.
San Salvador oli Keski-Amerikan liittotasavallan pääkaupunkina 1800-luvun alussa, kunnes siitä tuli itsenäistyneen El Salvadorin pääkaupunki vuonna 1839.
Historiaa > El Salvadorin urbanisoituminen

El Salvadorissa alkanut kaupungistumisprosessi oli pääasiassa kahvimarkkinoiden kasvun ansiota, joka loi maan 1800-luvun maalaiseliitistä 1900-luvulle tyypillisen kansallisen yläluokan. Tämä muodosti maahan taloudellisen ja poliittisen ”kahvioligarkian”, jonka keskukseksi San Salvador tuli. Vientiteollisuuden menestyksellisinä vuosina maahan tulleet voitot auttoivat kehittämään kaupungista urbaanin keskuksen esikuvanaan Euroopan ja  Pohjois-Amerikan mallit. Liikenne, tietoliikenne ja muut palvelut rakennettiin palvelemaan pääasiassa vientiteollisuuden tarpeita. Kaupunkiin syntyi 1900-luvun aikana urbaani keskiluokka.
Maan kaupungistuessa San Salvador keräsi kaupunkeihin suuntautuneesta muuttoliikkeestä yli 90 prosenttia. Pääkaupunki tarjosi maalta muuttaville paremmat työllistymismahdollisuudet ja parempaa palkkaa esimerkiksi naisille – usein parempaa kuin miehille. Tämä houkutti erityisesti maalaisnaisia San Salvadoriin. Hallituksen säädökset estivät naisten tehokkaan työllistymisen maalla, jossa he tekivät usein palkatonta työtä miestensä rinnalla kahvi- ja puuvillaplantaaseilla. Tosin olot eivät San Salvadorissakaan olleet kovinkaan paljon paremmat vielä 1970-luvullakaan, koska työtunnit olivat pitkiä, lainsuoja vähäistä ja palkkaus matalaa.
Suuren maaltamuuton myötä kaupunki slummiutui, hökkelikylissä rehottivat seksityö ja rikollisuus. Vuonna 1980 San Salvadorissa asuneesta 858 000 ihmisestä arviolta 643 000 eli slummiasutuksessa kaupungin keskustassa tai lähialueilla. Yleensä slummeihin päätyivät juuri maalta muuttaneet. Slummit koostuivat lähinnä pahvista, kankaasta ja pellistä tehdyistä hökkeleistä, eikä niihin tullut juoksevaa vettä, sähköä eikä viemäröintiä.
Historiaa > Maanjäristykset

Kaupunki on kärsinyt monista maanjäristyksistä. Kaikkein tuhoisin sattui 1854. Viimeisin vuoden 2001 järistys aiheutti huomattavaa vahinkoa erityisesti Las Colinaksen kaupunginosassa, josta maanvyöry tuhosi suuren osan. Järistysten lisäksi tuhoa ovat aiheuttaneet San Salvador -tulivuoren purkaus 1917 ja tulvat 1934.
Aiheesta muualla

Wikimedia Commonsissa on kuvia tai muita tiedostoja aiheesta .
Matkaopas aiheesta San Salvador Wikivoyagessa (englanniksi)
Boulevard de los Próceres
Maanjäristyksen aiheuttama maanvyöry San Salvadorissa.